UKA

UKA (fra Studenteruken eller Studenteruka) er en kulturfestival i Trondheim, tilknyttet Studentersamfundet i Trondhjem. Den er Norges største og eldste studentuke, stiftet i 1917, og har blitt arrangert annenhver høst siden stiftelsen, bortsett fra krigsårene 1941 og 1943. Festivalen er etter egen påstand Norges største kulturfestival, basert på en samlet vurdering av sjangerbredde, størrelse og billettsalg. I 2011 varte UKA i 25 dager og det ble solgt  billetter, mens i 2021 ble det solgt over  billetter.

UKErevyen er en av hovedhendelsene under UKA, og den enkelte UKE bærer også revyens navn. UKA har et bredt konsertprogram, og mange kjente artister har gjestet festivalen, blant andre JAY Z, Eagles of Death Metal, David Guetta, Muse, Calvin Harris, Snoop Dogg, Robyn, Röyksopp, The National, Macklemore & Ryan Lewis, Antony and the Johnsons, Franz Ferdinand, Travis, Wyclef Jean, Aqua, The Pussycat Dolls og The Prodigy.

UKA er bygd opp rundt frivillig arbeid, og i 2019 jobbet 1956 frivillige med å gjøre festivalen til en realitet. UKAs hovedmål er å tjene penger til Studentersamfundet i Trondhjem, som er avhengig av inntektene fra arrangementet.

Organisasjon 

Organisasjonen ledes av UKEsjefen, som blir valgt av Samfundets medlemmer på et samfundsmøte i Storsalen. Vervet går for å være en av de mest krevende studentlederstillingene i Norge. UKEsjefen velger så sitt styre, som foruten UKEsjefen selv består av seks medlemmer. Hvert medlem foruten UKEsjefen er sjef for en seksjon. Fra 2019 ble det seks seksjoner i UKA: Admin, Arena, Drift, Kultur, PR og Økonomi. Før dette var det syv seksjoner: Kultur, Teater, Administrasjonen, Salget, Næringsliv, PR og Økonomi. Seksjonene består i sin tur av gjenger, som ikke må forveksles med gjengene ved Samfundet, selv om flere av sistnevnte automatisk blir tatt opp i UKEorganisasjonen. UKEstyret svarer på mange områder til Finansstyret ved Studentersamfundet i Trondhjem.

Historie 
Begrepet UKA ble først brukt i 1917, selv om det var spilt revy på Samfundet flere år tidligere. Formålet var da som nå å bedre de økonomiske forholdene i foreningen. Overskuddet fra revyen og de omliggende festligheter skulle gå tilbake til driften av NTH-studentenes hus i Trondheim. I 1917 var dette Circus, en tidligere sirkusbygning i Prinsens gate, og foruten styret var de tilhørende gjengene Trondhjems Studentersangforening, Studentersamfundets Orkester, Studentersamfundets Interne Teater og Under Dusken. Å sette opp en revy ble et naturlig valg av inntektskilde, studentenes aktiviteter og kompetanse tatt i betraktning . Den første UKErevyen, Baccarat, gikk over en uke – derav navnet, som har blitt beholdt til tross for at UKA nå varer tre ganger så lenge – og brakte inn  kroner. Dette tiltaket var så vellykket at studentene valgte å sette opp en ny revy to år senere.

UKEnavnet har ofte hatt tre stavelser og tolkningsmuligheter, og blir først offentliggjort i en seremoni i forbindelse med åpningen av UKA.

I 2017 var det 100-årsjubileum for festivalen, og i den sammenheng ble jubileumsboken "UKA i Trondheim 1917-2017" lansert.

UKEr og UKEsjefer gjennom tidene

Priser og utmerkelser

 1987: Robert Millar-prisen for Årets markedsfører i Trondheim
 2003: Trondheim kommunes kulturpris til UKA-03
 2005: Robert Millar-prisen for Årets markedsfører i Trondheim
 2009: Ut-Awards Årets øyeblikk for konsert med JAY-Z
 2009: Ut-Awards Tiårets kulturelle prestasjon i tidsrommet 2000-2009
 2009: Robert Millar-prisen for Årets markedsfører i Trondheim
 2013: Ut-Awards Beste trønderske forestilling for UKErevyen Jubalong
2017: Ut-Awards Årets konsertsted for Dødens dal/Samfundet
2017: Robert Millar-prisen for Årets markedsfører i Trondheim
2017: UKA tildeles prisen Årets Døråpner i Trondheim

Student-NM og NM i revy 

2013: UKErevyen Jubalong vinner Student-NM i revy
Årets monolog (Metatale), 
Årets musikalske nummer (Por Favor), 
Årets revynummer (Oh-la-la Angela)
2015: UKErevyen LURIFAX vinner Student-NM i revy 
Årets monolog (Maria Montezossi)
Årets revynummer (Japanese Gameshow)
2017: UKErevyen Ta-De-Du! vinner Student-NM i revy 
Årets monolog (Trønderkallen realestate), 
Årets musikalske nummer (Fikse Litt), 
Årets revynummer (Fikse Litt)
2019: UKErevyen Vivillé vinner NM i revy 2021 
Årets monolog (Dickt)
2019: UKErevyen Vivillé vinner Student-NM i revy 
Årets monolog (Dickt), 
Årets sketsj (Berta & Bjartulf)

Sosialt ansvar

UKA forsøker på flere måter å gi noe mer tilbake til samfunnet enn kulturfestivalen i seg selv. Gjennom UKEblæsten tar Samfundets kor Pirum og Candiss, samt gruppene Snaustrinda og Strindens Promenade Orchester, UKA ut til dem som er for unge eller gamle til å besøke arrangementet som vanlige publikummere. UKEhjelpen tilbyr et dagsverk i hus og hage til eldre mennesker som bor for seg selv, og har dessuten i de senere år bidratt betydelig til TV-aksjonen.

Festivalens utvikling fra 1991 til i dag

Se også 

 UKErevyen
 Studentersamfundets Interne Teater
 Studentuke

Referanser

Litteratur

Eksterne lenker 
 
 
 Studentersamfundet i Trondhjem
 Jubileumsbok - "UKA i Trondheim 1917-2017" på forlagets sider

Studentersamfundet i Trondhjem
Festivaler i Trøndelag
Etableringer i 1917